11. ΒΑΣΙΛΙΚΟΝ ΔΙΑΤΑΓΜΑ της 24 Μαΐου/2 Ιουν. 1939 Περί ελέγχου του εξαγομένου εις την αλλοδαπήν τερεβινθελαίου. Άρθρ.1.-1.Ο έλεγχος του εξαγομένου εις την αλλοδαπήν τερεβινθελαίου ασκείται υπό του Γενικού Χημείου του Κράτους. 2.Ο ασκούμενος έλεγχος σκοπόν έχει όπως διαπιστωθή εάν το εξαγόμενον τερεβινθέλαιον πληροί τους όρους τους οριζομένους δια του παρόντος ή και αν είναι άλλως πως νοθευμένον. Άρθρ.2.-Η δειγματοληψία, η χημική ανάλυσις, η τυχόν επανάληψις αυτής, η δίωξις του εξαγωγέως εν περιπτώσει μη τηρήσεως των όρων του παρόντος, ως και τα της εξαγωγής εν γένει του εξαγομένου εις την αλλοδαπήν τερεβινθελαίου, ενεργούνται συμφώνως προς τα δια των διατάξεων των άρθρ. 2 και 3 του Β.Δ/τος της 15 Μαΐου 1939 περί του ελέγχου των εξαγομένων εις την αλλοδαπήν ελαιολάδων (ανωτ. αρ. 9) οριζόμενα. Άρθρ.3.-Το εξαγόμενον εις την αλλοδαπήν τερεβινθέλαιον δέον να είναι διαυγές, απηλλαγμένον αιωρημάτων ή άλλων προσμίξεων, και ύδατος. Η οσμή αυτού δέον να είναι η χαρακτηριστική του τερεβινθελαίου. Δέον επίσης να μη περιέχη πετρέλαιον ή άλλας ύλας μη προερχομένας εκ της αποστάξεως της ρητίνης της πεύκης. Σελ.233 ΄Ελεγχος εξεγομένων γεωργικών προϊόντων 11.Ε.δ.11 2.Το εξαγόμενον εις την αλλοδαπήν τερεβινθέλαιον δέον να πληροί τους υπό της νομοθεσίας της χώρας προορισμού τυχόν καθωρισμένους ειδικούς όρους δια το εισαγόμενον τερεβινθέλαιον, η μη πλήρωσις των οποίων θα συνεπήγετο την απαγόρευσιν της εισαγωγής αυτού. Περί της πληρώσεως των όρων τούτων δέον να γίνηται συγκεκριμένως μνεία εν τοις φορτωτικοίς εγγράφοις, τιμολογίοις κλπ. 3.Ο εξαγωγεύς τερεβινθελαίου δύναται δι’ αιτήσεως αυτού προς το αρμόδιον παράρτημα του Γ.Χ.Κ. να ζητήση να λάβη πιστοποιητικόν περί της χημικής αναλύσεως του εξετασθέντος δείγματος του εξαγομένου προϊόντος. Η έκδοσις του πιστοποιητικού τούτου γίνεται τη καταβολή της κατά το Διάταγμα της 10 Απρ. 1930 περί εκτελέσεως της παρ. 2 του άρθρ. 2 του ν. 4328/1929 περί συστάσεως Γενικού Χημείου του Κράτους (τ. 5) οριζομένης αποζημιώσεως δι’ εκτέλεσιν χημικής αναλύσεως. 